ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670005521
ขอให้นำสุนัขจรจัดที่มีนิสัยดุร้ายออกจากพื้นที่ บริเวณ บ้านเลขที่ 642/8 ซอยนวมินทร์ 69 แยก 5 แขวงนวมินทร์ เขตบึงกุ่ม กรุงเทพมหานคร เนื่องจากผู้รองแจ้งว่า สุนัขตัวดังกล่าว เป็นสุนัขเพศผู้ สีดำ สายพันธุ์ไทย อายุประมาณ 10 ปีแล้ว ชาวบ้านมักจะเรียกว่า ไอ้ดำ ซึ่งเป็นสุนัขไม่มีเจ้าของหลงมาที่บ้านของผู้ร้องตั้งแต่ยังเล็ก ผู้ร้องจึงได้เลี้ยงดู และให้เข้ามานอนในบ้าน แต่สุนัขตัวดังกล่าวมักจะเห่าหอน และอุจจาระเรี่ยราดบริเวณหน้าบ้านของเพื่อนบ้านเป็นประจำ ทำให้ผู้ร้องถูกต่อว่า อีกทั้งสุนัขตัวดังกล่าวไม่เคยมีประวัติในการเข้ารับการฉีดวัคซีนมาก่อน ผู้ร้องแจ้งว่าไม่มีบุคคลใดกล้าจับหรือกล้าเข้าใกล้เนื่องจากสุนัขตัวดังกล่าวมักจะมีท่าทีขู่ และแว้งกัดอยู่เป็นประจำ เบื้องต้นผู้ร้องเคยมีการติดต่อแจ้งเรื่องไปที่หน่วยงานเทศบาล (ไม่ทราบพื้นที่) แล้วเมื่อประมาณปี 2566 และเมื่อเดือนมกราคม 2567 ผู้ร้องได้มีการติดต่อเพื่อไปตามเรื่องผ่านทางหมายเลขโทรศัพท์ 0 2328 7460 ทางเจ้าหน้าที่แจ้งว่าจะตามเรื่องให้แต่จนถึงปัจจุบัน (วันที่ 7 กุมภาพันธ์ 2567) ผู้ร้องยังคงไม่ได้รับความช่วยเหลือ ผู้ร้องจึงประสงค์ให้หน่วยงานที่เกี่ยวข้องนำสุนัขออกนอกพื้นที่ เพื่อป้องกันอันตราย โรคพิษสุนัขบ้า และปัญหารบกวนจากสุนัขต่อไป (ผู้ร้องยินดีเปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook